Cristin Milioti

Cristin Milioti (født 16. august 1985 i Cherry Hill i New Jersey) er en amerikansk skuespillerinne og sanger, som er kjent for sitt arbeid i teaterproduksjoner på Broadway, som That Face, Stunning og Tony-vinnende Once. I sesongfinalen av komiserien How I Met Your Mothers åttende sesong ble det avslørt at hun skulle spille rollen som The Mother, eller Moren på norsk.

 Tidlig liv 
Milioti er født og oppvokst i Cherry Hill i New Jersey,Kaufman, Joanne (May 3, 2012). "A Cultural Conversation With Cristin Milioti: There Once Was a Girl", The Wall Street Journal, s. D4. og er av italiensk opphav. Hun ble interessert i skuespill da hun gikk på ungdomsskolen, etter å ha deltatt på Long Lake Camp for the Arts i New York. Milioti gikk på Cherry Hill High School East, og ble uteksaminert i 2003. Hun tok dramaklasser ved New York University, men droppet ut det første året.The Mother On “How I Met Your Mother” Explains Everything You Need To Know About Her BuzzFeed. Besøkt 15. mars 2014. Likevel er hun fortsatt oppført som et alumni i Tischs annonsering.HIMYM Podcast: Sesong 9, episode 5.

 Karrière 
Milioti startet karrièren med små roller i reklamer i USA, blant annet en for Ford Edge. Hun har også spilt i TV-serien 30 Rock, og filmen Greetings from the Shore. Milioti er ellers kjent for sine sceneopptredener. Hun var i 2010 stjernen i That Face,Terry Teachout, A Commanding Debut, Wall Street Journal, 21 May 2010, s. W5 og ble nominert til en Lucille Lortel Award for fremragende kvinnelige hovedrolle for arbeidet i Stunning.

I 2012 ble Milioti nominert til Tony-prisen for beste kvinnelige hovedrolle i en musikal for hennes arbeid i Once, et stykke hun hadde opptrådt med siden 2011. Hennes siste opptreden i Once var den 24. mars 2013. Hennes opptreden i stykket ga henne en Grammy Award for beste musikalske teateralbum. Hun har også lest en novelle høyt for en episode av This American Life i 2011.

I 2013 fikk hun en rolle i den populære CBS-komiserien How I Met Your Mother, hvor hun spilte The Mother (kreditert som «The Girl with Yellow Umbrella»). Hun opptrer for første gang i den siste episoden av den åttende sesongen, med tittelen «Something New» og ble forfremmet til en hovedrolleinnhaver for seriens niende og siste sesong. Milioti portretterte Jordan Belforts (spilt av Leonardo DiCaprio) første kone, Teresa Petrillo, i Martin Scorseses komediefilm The Wolf of Wall Street, som ble utgitt i USA den 25. desember 2013.

 Referanser 

 Eksterne lenker 





Kategori:Skuespillere fra USA
Kategori:Grammy Award-vinnere
Kategori:Personer fra USA av italiensk opphav
Kategori:Personer fra Camden County i New Jersey